Anrich straks nie in T20-reeks te sien | Netwerk24
Deur Johann de Jager 11 April 2019 17:00
Anrich NortjéFoto: Gallo Images
Die beseerde Protea-snelbouler Anrich Nortjé hou streng by Krieket Suid-Afrika se herstelprogram en sal sy skouerbesering waarskynlik nie in die plaaslike T20-Uitdaagreeks beproef nie.
Dié blits het ’n skouerbesering in die Proteas se laaste eendagwedstryd teen Sri Lanka opgedoen.
Hy is egter hoopvol dat sy naam as een van Suid-Afrika se uitverkorenes vir die Wêreldbeker-toernooi uitgelees sal word.
Nortjé (25) moes hom weens die skouerbesering gevolglik hom ook aan die Indiese Premierliga onttrek.
Die Kolkata Knight Riders het volgens kkr.in aangekondig dat die onbekende Aussie-snelbouler Matt Kelly hom in hul groep sal vervang.
Die 24-jarige Kelly het nog nie internasionale krieket gespeel nie. Hy het nog net 16 eersterangse wedstryde, vyf eendagstryde en 12 T20-wedstryd gespeel en gaan sy IPL-buiging maak. Hy het vir die Perth Scorchers in the Big Bash-liga gespeel.
KKR moes die twee jong snelboulers Shivam Mavi en Kamlesh Nagarkoti ook weens beserings met KC Cariappa en Sandeep Warrier vervang.
Meer oor: Anrich Nortjé | Suid-Afrika | Krieket | Ksa | Snelbouler | Proteas | Wereldbeker | Ipl
Tahir (40) wen stryd teen Vader Tyd